ඇහි පිහාටු සෑහෙන්න බරවෙලා තියෙද්දි මම ඇහැ ඇරියා.ඔළුවට තදම තද මොනාහරි තියල වගේ බරට බරයි.ඇග දිගේ තැනින් තැන කරන්ට් යනව වගේ තැල්මක් එක්ක අමාරුවක් එනව මුළු ඇගේම තැනින් තැන.ඒත් එක්කම කොහෙද පාවෙනව වගෙ සැහැල්ලු ගතියකුත් දැනෙනවා.ඒ දෙකම එකට එකතුවෙලා දැනෙන ගතිය හරිම අමුතුයි.සනීපයක්ද බරක්ද කියන්න තේරෙන්නෑ හරියටම.

එහෙ මෙහෙ පාවෙන දර්ශන අතරින් මම තේරුම් ගත්තා මම කොහෙ හරි දිගාවෙලා ⁣ඉන්නව කියල.ගවුමක් වගෙ තනි නිල්පාට දිග ඇදුමක් මට අන්දවල.තව වටේට පේන සුදුපාට කොලපාට කර්ටන් අමාරුවෙන් අදුරගත්ත.මගෙ අත දිගේ සේලයින් එකකුත් ගහල.ඔළුවෙ බැන්ඩේජ් එකක් තියෙනව වෙන්න ඕනේ.සුදුපාට කෝට් එකක් ගහගත්ත කෙනෙක් එක්ක මට පිටුපාල හිටිය උස හාදයෙක් කතා කරකර හිටිය.ඩොක්ටර් කියන වචනවලට මම කන්දුන්න.

ලස්ලෝ ඉට්ස් සීරියස්.අයි මීන් රියලි රියලි සීරියස්. මම හිතන්නෙ එයාගෙ බාහිරව  වුන තුවාල පැත්තක පැත්තක තිබ්බම එයාට ඇතුලෙන් ඩිපෙෂ්‍රන් තියෙනව වෙන්න ඕනි.හිතන්න ඔයා වෙලාවට එතැනට නොගියා නම්.අනික ඔයා දන්නවද එයාගෙ මත්ද්‍රව්‍ය භාවිතය ගැන වේවා තව මේ එයාගෙ ඇනෙක්ස් එකෙ විනාශය ගැන වේවා මේ හැම එකම ගැන අපි පොලිසියට නොකීව එකෙන් මගෙ වෘත්තීය ආචාර ධර්ම පවා කැඩෙනවා.මම මෙතැන හෙඩ් නොවුනනම් ඔයා කෝමත් අමාරුවෙ වැටෙන එක වැටෙනවා ෂුවර්.ඔයාට වඩා ඔයාගෙ පාට්නර්.ඔයා මගෙ වයිෆ්ගෙ කසින් කෙනෙක් හිංද නොවෙන්න මේක මම කවදාවත් නොකරන වැඩක්.හරිනම් ⁣⁣රෝහල් පොලිසියට දැනුම්දෙන්න ඕන දෙයක් මේක.හරි.ඒව පැත්තක තියමු.අපි ඔයාගෙ පාට්නර්ව සනීප කරගත්තම කියමුකො.මම කියන්නෙ පිටතින්.ඒත් එයාට හිත ඇතුලෙන් වෙලා තියෙන තුවාල ගැන ඔයා දන්නවද.ඒව එයාම හැර තව කිසිම කෙනෙක් නොදන්නව වෙන්න පුළුවන්. මනුස්සයෙක් බෝඩිං හවුස් එකක් සම්පූර්ණයෙන් කුඩු කරල දාල ඉලෙක්ට්‍රිසිටි එක්ක සෙල්ලම් කරල ගෙදරක් තව මොහොතකින් ගිනි ඇවිලෙන තාලෙට නටල ජනෙල් පවා කුඩු පට්ටම් වෙන විදිහට නටන්නෑ ලොකූ ප්‍රශ්නයක් නැත්නම්.එයා මත්ද්‍රව්‍ය පාවිච්චි කරල තියෙනව වෙන්න පුළුවන්.නමුත්  මෙතැන ඊටත් එහා එයාට පාලනය කරගන්න බැරි ලොකු ප්‍රශ්නයක් තියෙනව කියන එක මට වෛද්‍යවරයෙක් විදිහට කියන්න පුළුවන්.ලස්ලෝ ඊලග ප්‍රශ්නය,මම ඔයා ගැන දන්නෙ රීටාව මම මැරි කරන්නත් කලින් ඉදන්නෙ ෆැමිලි ෆ්‍රෙන්ඩ් කෙනෙක් හැටියට.ඉතිං ඔයාගෙ විදිහ මම දන්නව.ඔයා සන්සුන් හරිම සරල කෙනෙක්.ඇත්තටම ඔයා හැපීද ලස්ලෝ මේ රිලේෂන්ෂිප් එකත් එක්කල.කෙනෙකුට උදව් කරන එක එයා වැටුන තැනින් ආය ආය වේවා ගොඩගන්න එක ගැන නෙවෙයි මම කතා කරන්නෙ.කෙනෙක් එක්ක සම්බන්ධතාවක් පවත්වාගෙන යනව කියන්නෙ ටිකක් හිතන්න ඕන දෙයක්.ව්ශේෂයෙන් මේ වගෙ කෙනෙක් එක්කල.මම ඔයාගෙ ප්‍රයිවසි එකට අනවශ්‍ය විදිහට මැදිහත් වෙනව කියල හිතන්න එපා.ඒත් ඔයා මට මගෙම සහෝදරයා වගෙ.මම වෛද්‍යවරයෙක්ටත් වඩා මනුස්සයෙක්.මට පේන දේවලින් මම කියන්නෙ.ඇත්තටම ඔයා ඕකේද ලස්ලෝ ?

මම හිතුව හරි.මේ ලෝකෙ දේවදූතයො මනුෂ්‍ය වේශයෙන් ඉන්නව නම් මේ තමා ඒ
දේවදූතයා.ලස්ලෝ !

මැරෙන්න දාල කවුරු අතෑරල ගියත් මෙයා කොහෙන් හරි මාව හොයාගෙන තියෙනව.දැන් දැන් මගෙ ඇස්වලට පැහැදිලිව රූප පේනව.එයා දෙපැත්තට ඔළුව වනනව.කොණ්ඩය අවුල් වෙලා.ඇස් ගිලිලා.ඒ පෙනුම එයාගෙ නීට් සාමාන්‍ය පෙනුම නෙවෙයි.එයාව දැක්කත් වෙන දවසක දකින ඕනම කෙනෙක්ට හරිම ප්‍රියමනාප හැගීමක් ඇතිවෙන කෙනෙක් එයා.ඒත් අද ඒකෙ අනිත් පැත්ත.තාම අර සුදු රතු ඇදුම පිටින්.හොස්පිටල් එකක එහෙම පාට් වෙයා එකකින් ඉන්න එකම හෙනම විකාරයි.මෙයා නිදියල නෑ මම හිතන්නෙ.මට ඇඩුම් එන්න ගත්තත් අඩන්න බෑ.මෙයා මම වෙනුවෙන් කරන දේවල් මට දරාගන්න බෑ.මෙච්චර බැනල එලවගෙන තියෙද්දිත් මේම.මම ඇස් පියාගත්තත් ඇස්වලින් කදුළු ගලාගෙනම ගියා.

මම හරි නම් දැන් දවාල වෙන්න පැයකට වගෙ කලින් වෙන්න ඕන.ඒ කියන්නෙ ඊයෙ රැයින් පස්සෙ මට ආය මේම සිහිය ඇවිල්ල තියෙන්නෙ අද දොලහට කලින් වගෙ.ඉර අව්ව තියෙන විදිහෙන් මම තේරුම් ගත්තෙ.ලස්ලෝ කතා කරනවා තාම.

හාර්ඩි ,අයි අන්ඩස්ටෑඩ්.ඒත් හාර්ඩි මට එයාව වටිනවා.ගොඩක් ගොඩක් වටිනවා.එයා එංගලන්තයට ඇවිල්ල වැඩිකලක් නෑ.එයා මට කිව්ව විදිහට ජීවිතයෙ ගොඩක් දුක් විදල තියෙනව.සම්බන්ධතාවයකින් බැටකාල තියෙනවා.මමත් එහෙමයි.සමහරවිට හාර්ඩි අතීතය අපට තාම මතකයට එන අවස්ථා තියෙනවා.එහෙමම නැතත් හාඩි ඒ දේ මෙහෙ එයාට වුන තදබල දෙයක් වෙන්න පුළුවන්.ඒත් එයා මට යමක් නොකියන බව මට දැනුනම මම ඒක හාරන්න යන්නෑ.එයා ඒකෙන් තවත් පෑරෙන නිසා.එයා සමහර වෙලාවට වෙනම ලෝකෙකට යනව කල්පනා කරනව මම දැකල තියෙනවා.ඒ වෙලාවට එයාට තට්ටු කරල එයා ආය මෙහා පැත්තට ගන්නව හරි එයා මට කියන දෙයකට මම මගෙ අදහස දීල අපි දෙන්නම කතාබහ කරල දෙයක් කරනව හරි ඇරෙන්න හාර්ඩි එයාගෙ ජීවිතයෙ වැහුන පැත්තක් බලෙන් අරවන්න මට බෑ.එයා මම එක්කල ඉන්න වෙලාවට සතුටින් ඉන්නෙ බොරුවට නෙවෙයි කියල මම දන්නව.ඒත් සමහර දේවල් හාර්ඩි මගෙ පාලනයෙන් තොරයි.එදා පාටි එකකින් පස්සෙ එයා මට බැනල එලවගත්ත.මගෙ හිත ගොඩක් රිදුන.එයා මත්ද්‍රව්‍ය අරං හිටියත් එයාගෙ හිත ඇතුලෙ දෙයකින් එයා දුක් විදිනව වෙන්න ඇති කියල තේරුනත් මගෙ හිත් රිදුම වැඩිවුන.පස්සෙ මම කා එකට ඇවිල්ලත් ආය කල්පනා කරා ඇත්තටම කොච්චර ඒම කලත් එහෙම මානසිකත්වයක කෙනෙක් දාල එන එක හරිද කියල.මම පාරට දාල විනාඩි ගානකින් ආය හරවං ආව.එතකොට ඇනෙක්ස් එකෙ ලයිට් නිවි නිවී පත්තු වෙනව.මට තේරුන ලොකු අවුලක් කියල.දොර ඇතුලෙන් වහල.මම උරිස් පත්තෙන් පැත්තට හැරිල හයසැරයක් වත් ට්‍රයි කරන්න ඇති.වාසනාවට ඒක තදම දොරක් නෙවෙයි.ඒක කැඩුන.එතකොට එතකොට තමා දැක්කෙ ගෙදර ඔක්කොම බඩු කුඩු වෙල.හෙඩ් ලයිට් එකක් ඔළුව උඩට වැටිල අනිත් පැත්තට සාට් වැටිල හිටිය....වයර් වගයක මොකක්හරි ශෝට් එකක් වෙලා චිරි චිරි සද්දයක් ඇහුන.මම පස්සෙ මේන් එකෙන් ඕෆ් කරල සාට්ව ඇදගෙන එලියට ආවා.ඊට පස්සෙ උස්සගෙන කා එකට දාගෙන...

ලස්ලෝ අඩනවද කොහෙද.මගෙත් උගුර හිරවීගෙන ආව ඒක දැකල.මෙයාට මේව ගෙවන්න මම මැරිල ඉපදුනත් මදි.ඩොක්ටර් ලස්ලෝගෙ උරහිසට අත තිබ්බා.

ඔව් ඊට පස්සෙ ඔයා කෙලින්ම මෙහෙටනෙ ආවෙ.ඒව දන්නවනෙ මම.ටේක් ඊට් ඊසි.අපි බලමුකො.

ඩොක්ටර් එහෙම කියල මම ඉන්න ලෙඩ ඇද හැරුනම මගේ අැස් දැක්කා.ඩොක්ටර්ගෙ බැල්ම දිහා බලල ඒ දිගෙ බලපු ලස්ලෝ ඊට පස්සෙ ඩොක්ටර්ගෙන් එහා පැත්තෙ ඉදල මාව දැක්කා.

සාට් ඔයා ඇහැරල .දෙයියනේ පැය ගානකට පස්සෙ.ජීසස්.ඔයා හොදින්ද.

එයා බිම දණගහගත්ත.මම ඒ අත්දෙක අරගෙන ඉම්බා.මගෙ කදුළු දැක්ක එයා.මම එහෙමම ඒ බෙල්ලෙ ඔළුව හංගගත්තා.මම හයියෙන් ඇඩුවා.ඒ කරල ඒ මූණ මගෙ මූණට තියාගත්ත.

මම මෝ..ඩයි.හි ..හිතුවක්කාරයි..අහංකාරයි..උද්දච්චයි..ආත්මාර්ථකාමී...ඔයාට නැතිවෙන්න බනිනව.එලවනව.ඒත්  ඒත් ඒව කලෙ හේතුවක් ඇතිව.මාව ඔයාට ගැලපෙන්නෑ.හැබැයි දැන් මට තේරෙනව තේරෙනව.අනෙ මාව දාල යන්න එපා. මම මොනව කලත් මාව අතාරින්න එපා...ඔයා ඔයාව මට ඕන.ඔයා නැත්නම් මම දන්නෑ අද මේ වෙනකොටත් මම මේ ලෝකෙ නෑ..මට ඔයාව ඕන...

ලස්ලෝ ඔළුව වනල මගෙ ඔළුව අතගෑවා.එයා හෙමිහිට කෙදිරුව.මම හිතන්නෙ ඩොක්ටර් පිටිපස්සෙන් ඉදල ආය මොකක්ද හෙමිහිට කිව්ව.

හරි හරි.ඒ ඔක්කොම හරි වස්තුව.අපි පස්සෙ කතාකරමු.ඩොක්ටර් ට ඕන ඇති දැන් ඔයාට තනියම ඔයාගෙ තත්ත්වය ගැන කතාකරන්න.මම එලියට ගිහිං ආය එන්නම්.

ලස්ලෝ එලියට ගියා.ඩොක්ටර් මට ලංවුණා.

සාට්සර..මතකද මාව.හාඩි.රීටාගෙ වෙඩිමෙ හම්බවුණෙ.රීටාව මැරි කරපු මහත හාදයාව මතකද.ඒ තමා මම.

දැන් තමයි මට හරියටම ඔළුවට ආවේ.මේ එයානේ.මම කොට්ටෙන් අමාරුවෙන් ඉස්සුනා.

තෑන්ක්ස් ඩොක්ටර්.මට සිහිය ඇවිත් ටිකක් වෙලා.ලස්ලෝ යි ඩොක්ටර් ගෙ කතාවටයි කන්දුන්නට සොරි.ඒ වගේම ඒ හැමදේටම තෑන්ක්ස්.මම ගොඩක් පසුතැවිලි වෙනවා වුන දේ ගැන..තව..

ඩොක්ටර් හිටපු බැරෑරුම් විලාශය නිසා මට කතා කරන එක ටිකක් බ්‍රේක් වුණා.

ඒව හරි සාට්සර.හැබැයි එකම එක දෙයක් තියෙනව.ලස්ලෝ ට මම මේක කිව්වෙ නැහැ.ලස්ලෝ තමා ඔයාව මෙහෙට ඇතුළු කරපු ඔයාගෙ භාරකාරයා.එයා මෙහෙට ඔයාව දාද්දි ඔයා හිටිය තත්ත්වය එක්ක එයාගෙන් අපි අහපු විදිහට එයා සහ ඔයා අතර සෙක්ෂුවලි තවමත් කිසිම සම්බන්ධතාවක් වෙලා නෑ.හැබැයි සාට්සර ඔයාගෙ ඇගේ තියෙන මත්ද්‍රව්‍ය වීඩ් පැත්තක තිබ්බත් ඔයා රෆ් සෙක්ස් එකක නියැලිල තියෙනවා.ඔයාගෙ පිට සහ ඇතුලත තත්ත්වය ඒකට සාක්ෂි.මම ඔයාගෙ ඒ කතාව දිගේ ඉස්සරහට යන්නෑ.හැබැයි ලස්ලෝ ඔයාගෙ නිලම වශයෙන් නොවුනත් බෝයිෆ්‍රෙන්ඩ් කියන නම දෙන්නම බැරිවුනත් පාට්නර් හරි වෙනවා.එතකොට ලස්ලෝ නොදැන මේම වෙනව කියන්නෙ එතැනත් යමක් තියෙනවා.මම ආයෙම කියනව මේව ඔයාලගෙ ප්‍රශ්න.නමුත් මේක පොලිසි පවා නොගිහිං බේරුනෙ ලස්ලෝ නිසා.එයා මට පවා ආයාචනා කල නිසා.ඒත් එහෙම කෙනෙක්වත් නොවුනනං ඔයාගෙ මේ තත්ත්වය පිටිපස්සට වෙනම රැන්ඩම් සෙක්ස් නොවන වෙනම කෙනෙක් ඉන්න බව පැහැදිලියි සාට්සර.ඔයා ඇබුයුස් වෙලා නං එහෙම නැත්නම් ඔයාට පාලනය කරගන්න බැරි තත්ත්වයක සෙක්ස් සම්බන්ධයෙන් කෙනෙක් සම්බන්ධයෙන් පුරුද්දක හරි නම් අපෙ කවුන්සිලිං සෙෂන් එකක් ත්යෙනව මට පුළුවන් ඔයාව ඒකට යොමුකරවන්න.ඒක සෙක්ස් සම්බන්ධයෙන් ම නෙවෙයි මානසික සෞඛ්‍ය ම සම්බන්ධයෙන් එකක් නිසා ලස්ලෝ ත් සැක හිතන එකක් නෑ.හැබැයි ඔයා කැමති නම් විතරක්.මම මෙච්චර හරි දෙයක් කියන්නෙ ලස්ලෝ හිංද කියන එක මතක තියාගන්න.මොකද එයා මිනිස්සු අතරත් කලාතුරකින් හම්බවෙන උතුම් මනුස්සයෙක්.එහෙම කෙනෙක් රවට්ටන්න ආය නං හිතන්නවත් එපා සාට්සර.එච්චරයි මට කියන්න තියෙන්නෙ. සෙෂන් එකෙ විස්තර මම පස්සෙ එවන්නම්.ඔයාගෙ ට්‍රීට්මන්ට් වලට මම ඊලගට රවුන්ඩ් එකෙ එන්නම්.දැනට එච්චරයි ..

ඩොක්ටර් ...

මම කතා කරත් හාඩි මම දිහාවත් නොබල ගියා.තද වුනත් හාඩි ග්‍රේට් මනුස්සයෙක්.එයා මුලදි ලස්ලෝ ගෙන් අරම රිලේෂන්ෂිප් එක ගැන මම ගැන වැරැද්කුත් නොකිය ෂුවර්ද කියල ඇහුවෙ එහෙනං මේකයි. ඒත් එයා මෙිව දෙන්නම ගැන හිතල නොකීවත් කවද වෙනකං මම මෙහෙම ඉන්නද.මේව වසං කරන්නද. මම යටිතොල හපාගත්තා.මගෙ හදවත ඩග් ඩග් ගානව මටම ඇහෙනව වගෙ. ඇත්තටම හැම හොද මනුස්සයෙක්ටම ශාපයක් ගෙනදෙන කෙනෙක්.